stanford-oval/wikipedia huggingface dataset:
Soulja Boy

| Soulja Boy |
| --- | --- |

Henkilötiedot
Syntynyt: 28. heinäkuuta 1990 (ikä 34) Chicago, Illinois, Yhdysvallat
Ammatti:  rap-artisti, musiikkituottaja, näyttelijä, yrittäjä
Muusikko
Taiteilijanimi:  Soulja Boy, Soulja Boy Tell 'Em, Young Draco
Laulukielet:  englanti
Aktiivisena:  2005–
Tyylilajit:  rap, pop, pop rap, snap
Levy-yhtiöt:  Stacks on Deck, Collipark Music, Interscope Records
Aiheesta muualla
www.thedeandreway.com
  [ Muokkaa Wikidatassa ] [ ohje ]  
DeAndre Cortez Way (s. 28. heinäkuuta 1990 Chicago, Illinois, Yhdysvallat), tunnetaan paremmin taiteilijanimellään Soulja Boy Tell 'Em tai lyhennettynä Soulja Boy, on yhdysvaltalainen rap-artisti, jonka debyyttialbumi Souljaboytellem.com julkaistiin 2. lokakuuta 2007. Ensimmäinen singlejulkaisu, Crank That (Soulja Boy) nousi Billboard Hot 100 -listan kärkipaikalle ja piti sitä hallussaan jopa seitsemän viikon ajan.
Soulja Boy on järjestänyt synttäribileensä ohjelmassa My Super Sweet 16!
Musiikkiura > 2007: Souljaboytellem.com

Toukokuun toinen päivä 2007 julkaistiin Soulja Boyn esikoissingle Crank That (Soulja Boy). Single menestyi erittäin hyvin pitäen Billboard Hot 100 -listan kärkipaikkaa hallussaan seitsemän viikkoa. 13. heinäkuuta 2007 julkaistiin Soulja Boyn debyyttialbumi Souljaboytellem.com. Lokakuussa julkaistiin toinen single Soulja Girl. Tämä single menestyi edeltäjäänsä huonommin. 2008 vuoden alussa julkaistiin kolmas single Yahhh!, jolla vieraili Soulja Boyn lapsuuden kaveri Arab. Helmikuussa julkaistiin neljäs single Let Me Get Em. Viimeisenä singlenä julkaistiin Donk.
Musiikkiura > 2008: iSouljaBoyTellem

Soulja Boyn toinen studioalbumi iSouljaBoyTellem julkaistiin 16. joulukuuta 2008. Esikoissingle Bird Walk sijoittui sijalle 40 Billboard Hot R&B/Hip-Hop Songs -listalla ja sijalle 20 Hot Rap Tracks -listalla. Toinen single Kiss Me Thru the Phone julkaistiin 26. marraskuuta. Single sijoittui sijalle 3 Billboard Top 100 Singles -listalla. Singlellä vieraili R&B -laulaja Sammie. Kappaletta myytiin 2,000,000 digitaalista kappaletta Yhdysvalloissa. Tammikuun lopulla 2009 julkaistiin kolmas single Turn My Swag On.
Musiikkiura > 2010: The DeAndre Way

The DeAndre Way on Soulja Boyn kolmas virallinen studioalbumi.Albumi sisälltää singlen "Speakers Going Hammer".
Albumit

Unsigned and Still Major (2007)
Souljaboytellem.com (2007)
The Teen of the South (2008)
iSouljaboytellem (2008)
Follow Me (2009)
Swag Flu (2009)
The DeAndre Way (2010)
Soulja Society (2011)
King Soulja 3 (2014)
Loyalty (2015)
Best to Ever Do It (2018)
Young Draco (2018)
Big Draco (2021)
Big Draco 2 (2021)
Big Draco 3 (2022)
Singlet

Crank That (Soulja Boy) (2007)
Soulja Girl (feat. I-15) (2007)
Yahhh! (feat. Arab) (2007)
Let Me Get Em (Shootout) (2008)
Donk (2008)
Turn My Swag On (2008)
Bird Walk (2008)
Kiss Me Thru the Phone (feat. Sammie) (2008)
Rich Girl (feat. Justin Bieber (2010)
Blowing Me Kisses (2010)
Aiheesta muualla

Viralliset kotisivut
Soulja Boy Myspacessa (englanniksi)
Soulja Boy Internet Movie Databasessa. (englanniksi)
Soulja Boy Twitterissä
Soulja Boy YouTube -sivustolla
Soulja Boy esittämässä "Crank That (Soulja Boy)" kappalettaan.
Hiroko Sano

| Henkilötiedot |
| --- | --- | --- |
Koko nimi: Hiroko Sano
Syntymäaika: 5. helmikuuta 1983 (ikä 41)
Syntymäpaikka: Japani
Kansalaisuus:  Japani
Pelipaikka: Keskikenttäpelaaja
Pituus: 160 cm
Seurat
| Vuodet | Seura | O (M) |
|  | Tasaki Perule FC |  |
Maajoukkue
| 2003 | Japani | 1 (0) |
Hiroko Sano (jap. 佐野 弘子, Sano Hiroko; s. 5. helmikuuta 1983) on japanilainen entinen jalkapalloilija.
Jalkapallomaajoukkue

Sano debytoi Japanin maajoukkueessa maaliskuussa 2003.
Hestia

Vesta Giustiniani Museo Torlonia, Rooma  - kuva: Meyers Lexikon 1888
Hestia (m.kreik. Ἑστία) oli kreikkalaisessa mytologiassa kotilieden, perhe-elämän ja valtiollisen elämän suojelija ja oli yksi 12 olympolaisesta jumalasta, kunnes luovutti paikkansa Dionysokselle. Hän oli Kronoksen ja Rhean tytär ja pysyi neitsyenä ikuisesti, vaikka Apollon (mies) ja Poseidon (mies) yrittivät lähennellä. Hestiasta ei ole monia tarinoita, vaan hän on melko väritön hahmo. Roomalaiset samaistivat Hestian heidän omaan jumalaansa Vestaan, jonka valtiollinen rooli oli kuitenkin Hestiaa merkittävämpi.
Suzunami

| Suzunami /　涼波 |
| --- | --- |

Aluksen vaiheet
Rakentaja:  Uraga Dock Company
Laskettu vesille:  12. maaliskuuta 1942
Palveluskäyttöön:  27. heinäkuuta 1943
Loppuvaihe:  upotettu 11. marraskuuta 1943
Tekniset tiedot
Uppouma:  2 110 t (standardi) 2 560 t (kuormattu)
Pituus:  119,17 m (kokonaispituus) 117 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 kn (65 km/h)
Miehistöä:  228
Aseistus
Aseistus:  6 × 127 mm/50 type 3 28 × 25 mm ilmatorjuntatykkiä 4 × 13 mm ilmatorjuntakonekivääriä 8 × 24″ torpedoputkea 36 syvyyspommia
Suzunami (jap. 涼波, suzunami) oli Keisarillisen Japanin laivaston Yūgumo-luokan hävittäjä toisessa maailmansodassa.
Valmistus

Alus tilattiin Uragan telakalta. Se laskettiin vesille 12. maaliskuuta 1942 ja otettiin palvelukseen 27. heinäkuuta 1943.
Palvelus

Palvelukseen otettaessa alus liitettiin Japanin 1. laivaston 11. hävittäjälaivueeseen miehistökoulututukseen päällikkönään Kamiyama Masao. Se liitettiin 20. elokuuta laivueen 32. hävittäjäviirikköön, joka siirrettiin 30. syyskuuta Japanin 2 laivaston 2. hävittäjälaivueeseen. Alus suojasi 15.–20. lokakuuta Saekilta Trukiin Yamashiroa, Iseä ja Tatsutaa, jotka suojasivat joukkojenkuljetussaattuetta. Se suojasi Tatsutan kanssa joukkojenkuljetusta Trukilta Pohnpeihin ja takaisin. Aluksen palattua Trukille se määrättiin 3. marraskuuta suojaamaan Rabauliin amiraali Kuritan raskaista risteilijöistä muodostettua osastoa, josta Suzunami erkani 4. marraskuuta Chōkain kanssa suojaamaan vaurioitunutta tankkeri Nisshomarua paluumatkalle Trukiin. Osasto saapui 7. marraskuuta Trukille.
Trukilta alus lähti 7. marraskuuta Rabauliin, jonne se saapui 10. marraskuuta. Yhdysvaltain laivaston lentotukialukselta lähteneet lentokoneet hyökkäsivät 11. marraskuuta 1943 Rabauliin. Raporttien mukaan Suzunami oli lastaamassa torpedoita sataman suulla, kun siihen osui pommi. Räjähdys surmasi 148 miehistönjäsentä, mukaan lukien komentaja Kamiyaman.
Aiheesta muualla

CombinedFleet.com: Yūgumo-luokan hävittäjät (englanniksi)
Yūgumo-luokan hävittäjä
Suomen kirkon pappisliitto

Suomen kirkon pappisliitto on Suomen evankelis-luterilaisen kirkon pappien ammattijärjestö. Pappisliitto muodostaa yhdessä Suomen Kanttori-urkuriliiton ja Suomen teologiliiton kanssa AKI-liitot ry -järjestön. Yhdistysten hallinto ja toiminta on nivottu yhteen. AKIn toimisto hoitaa jäsenliittojensa palkka- ja palvelussuhde-edunvalvonnan sekä ulkosuhteet. Jäsenliitot vastaavat ammattiin ja koulutukseen liittyvistä asioista.
Historia

Suomen kirkon pappisliitto perustettiin 14. tammikuuta 1918. Liiton tehtäväksi nähtiin papiston kaikinpuolinen tukeminen ja ammatissa auttaminen. Alusta alkaen koulutus ja koulutuksellinen toiminta ovat olleet liitossa tärkeitä. Pappisliitto on menneinä vuosina kantanut kirkossa päävastuun muun muassa papiston täydennyskoulutuksesta.
Koulutusperinnettä vaalitaan vieläkin, kun liitto järjestää muun muassa ulkomaille suuntautuvia opintomatkoja sekä joka toinen vuosi valtakunnalliset Papiston päivät.
Vuonna 1951 johtokunta päätti ilmoittaa Pappisliiton Akavan jäseneksi. Seuraavaan uuteen vaiheeseen liitto tuli vuonna 1975, jolloin kirkkoomme perustettiin neuvottelu- ja sopimusjärjestelmä. Pappisliitto on edustanut pappeja, lehtoreita ja teologian opiskelijoita sopimusneuvotteluissa. Liitto on pyrkinyt vaikuttamaan kirkon ja yhteiskunnan lainsäädäntöön siten, että papiston asema säilyy vakaana.
Vuonna 2001 Diakoniatyöntekijöiden liitto, Suomen Kanttori-urkuriliitto ja Suomen kirkon pappisliitto perustivat yhdessä kattojärjestön Akavan kirkolliset ammattiliitot (AKI). Vuonna 2005 yhteistyötä tiivistettiin, mutta Diakoniatyöntekijöiden liitto jättäytyi silloin pois AKI-yhteistyöstä. Vuonna 2012 kattojärjestön nimeksi tuli Kirkon akateemiset AKI r.y. ja siihen kuuluvat edelleen Pappisliitto ja Kanttori-urkuriliitto sekä vuonna 2017 perustettu Suomen teologiliitto. Liitot tekevät työtä yhteisessä toimistossa neuvottelu- ja sopimusasioissa. Perusliittojen rooli on kantaa huolta ammatillisista asioista.
Hallinto

Suomen kirkon pappisliiton varsinaiset jäsenet valitsevat joka neljäs vuosi 23-jäsenisen valtuuston. Valtuustot kokoontuu kaksi kertaa vuodessa. Pappisliiton valtuusto käyttää liiton ylintä päätösvaltaa ja valitsee muun muassa liiton puheenjohtajan ja hallituksen.
Päätösten toimeenpanosta vastaa hallitus, johon kuuluu puheenjohtajan lisäksi yhdeksän jäsentä, yksi jokaisesta hiippakunnasta. Varsinaisista jäsenistä kuusi toimii myös AKIn hallituksen jäseninä. Lisäksi hallitus asettaa vuosittain toimikuntia ja työryhmiä toimintansa tueksi.
Liiton puheenjohtaja on Suomen Lähetysseuran palvelupäällikkö, pastori Janne Keränen. Valinnan teki Pappisliiton valtuusto kokouksessaan 16.11.2020.
Jäsenistö

Liiton varsinaiseksi jäseneksi voi liittyä Suomen evankelis-luterilaisen kirkon pappi ja lehtori. Teologian maisteri voi liittyä liiton maisterijäseneksi, teologian kandidaatti kandidaattijäseneksi ja teologian opiskelija opiskelijajäseneksi hallituksen erikseen päättämien perusteiden mukaisesti. Valtuuston kokous voi hallituksen esityksestä kutsua liiton kunniajäseneksi liiton toiminnassa ansioituneen jäsenen.
Pappisliitossa on jäseniä noin 4 000, joista työelämässä mukanaolevia on noin 2 250. Opiskelijajäseniä on yli 800 ja eläkeläisjäseniä lähes 800. Lisäksi liitossa on lähes 200 ulkomailla tai työelämän ulkopuolella olevaa jäsentä.
Ammattikunnan järjestäytymisaste on korkea, sillä Pappisliittoon kuuluu mm. seurakuntatyössä olevista papeista noin 80 %.
Aiheesta muualla

akiliitot.fi
Hu Binyuan

| Mitalit> Maa:   Kiina.Miehet ammunta. Olympialaiset  | Mitalit> Maa:   Kiina.Miehet ammunta. Olympialaiset  | Mitalit> Maa:   Kiina.Miehet ammunta. Olympialaiset  | Maa:   Kiina> Miehet ammunta. |
| --- | --- | --- | --- |
|  Pronssia | Peking 2008 | kaksoistrap |  |
| MM-kilpailut  | MM-kilpailut  | MM-kilpailut  |  |
|  Kultaa | Lonato 2005 | Kaksoistrap, joukkue |  |
|  Hopeaa | Lahti 2002 | Kaksoistrap, joukkue |  |
|  Hopeaa | Zagreb 2006 | Kaksoistrap |  |
|  Hopeaa | Zagreb 2006 | Kaksoistrap, joukkue |  |
|  Hopeaa | Nikosia 2007 | Kaksoistrap |  |
|  Hopeaa | Nikosia 2007 | Kaksoistrap, joukkue |  |
|  Pronssia | Barcelona 1998 | Kaksoistrap, joukkue |  |
|  Pronssia | Tampere 1999 | Kaksoistrap, joukkue |  |
Hu Binyuan (s. 7. marraskuuta 1977 Shanghai) on kiinalainen haulikkoampuja.
Hu Binyuan on saavuttanut urallaan useita mitaleita MM-kilpailuista kaksoistrapissa. Kirkkaimpia niistä ovat joukkuemaailmanmestaruus Lonatosta 2005, sekä henkilökohtaiset hopeat Zagrebissa 2006 ja Nikosiassa 2007
Hu sijoittui olympiapronssille Pekingissä 2008 tuloksella 184. Hän hävisi voittajalle Walton Ellerille kuudella kiekolla.
Hsu Shu-ching

| Mitalit | Mitalit | Mitalit |  |
| --- | --- | --- | --- |
|  Hsu Shu-ching |  Hsu Shu-ching |  Hsu Shu-ching |  |
Maa: Kiinan Taipei
Naisten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | alle 53 kg |  |
|  Kultaa | Lontoo 2012 | alle 53 kg |  |
| MM-kilpailut   | MM-kilpailut   | MM-kilpailut   |  |
|  Kultaa | Houston 2015 | alle 53 kg |  |
|  Hopeaa | Almaty 2014 | alle 53 kg |  |
Hsu Shu-ching (kiin.: 許淑淨; pinyin: Xǔ Shújìng; s. 9. toukokuuta 1991 Lunbei, Yunlin, Taiwan) on taiwanilainen painonnostaja, joka edustaa urheilussa Kiinan Taipeita. Hän on hakka-kiinalaista syntyperää. Hsu on saavuttanut kaikki arvokisamitalinsa alle 53 kilogramman sarjassa. Kesäolympialaisissa 2016 ja 2012 hän voitti tuossa sarjassa kultaa.
Maaliskuussa 2019 Hsu kärähti dopingista ja asetettiin kolmen vuoden kilpailukieltoon.
Hume

Hume voi tarkoittaa:
Paikkoja

Hume, kaupunki Australiassa
Hume, kylä Yhdysvaltojen Illinois'ssa
Hume, järvi Yhdysvaltojen Kaliforniassa
Hume, kylä Yhdysvaltojen Missourissa
Hume, kaupunki Yhdysvaltojen New Yorkissa
Henkilöitä

Allan Octavian Hume (1829–1912), englantilainen poliitikko
David Hume (1711–1776), skotlantilainen filosofi
Hamilton Hume (1797–1873), australialainen tutkimusmatkailija
John Hume (1937–2020), pohjoisirlantilainen poliitikko ja vuoden 1998 Nobelin rauhanpalkinnon saaja
Hume Cronyn (1911–2003), kanadalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hume”, voi hakea sivunnimihaulla, laajalla sivunnimihaulla tai tekstihaulla.
Helsingin suojeluskuntatalo

| Helsingin suojeluskuntatalo |
| --- | --- |
 Helsingin suojeluskuntatalo
Osoite:  Pohjoinen Hesperiankatu 15, Töölö
Valmistumisvuosi:  1941
Suunnittelija:  Toivo Jäntti
Omistaja:  Urlus-säätiö
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Helsingin suojeluskuntatalo on Helsingin Taka-Töölössä sijaitseva vuonna 1941 valmistunut H-kirjaimen muotoinen rakennus, joka nykyään on pääosin toimistokäytössä.
Rakennuksen on suunnitellut arkkitehti Toivo Jäntti. Rakennus on kaupunkikuvallisesti ja rakennustaiteellisesti arvokas, ja se on suojeltu sr-1-merkinnällä asemakaavassa.
Historia

Rakennuksen suunnittelu aloitettiin vuonna 1936. Rahoitusvaikeuksien vuoksi rakennustyöt pääsivät käyntiin vasta vuonna 1939. Suojeluskuntataloon saatiin mittava rahalahjoitus Lotta Svärd -järjestöltä. Talo valmistui vuodenvaihteessa 1940–1941. Rakennus ehti olla suojeluskuntatalona vain vajaat neljä vuotta. Talo myytiin jatkosodan jälkeen Urlus-säätiölle, joka omistaa sen edelleen.
Talossa toimi ravintola Motti vuosina 1941–1987, 1997–2007 ja 2011–2012.
Suojeluskuntatalon tontilla sijaitsi aiemmin kaksikerroksinen puutalo, joka purettiin talvella 1939.
Aiheesta muualla

Kuvia tai muita tiedostoja aiheesta Helsingin suojeluskuntatalo Wikimedia Commonsissa
Urlus-säätiön sivut
Rakennuksen vierustalla sijaitseva suojeluskuntatoiminnan muistokivi.
Super Parental Guardians

| Super Parental Guardians |
| --- | --- |

Ohjaaja:  Joyce Bernal
Käsikirjoittaja:   Danno Kristoper Mariquit  Alpha Habon 
Tuottaja:   Charo Santos-Concio  Malou N. Santos 
Pääosat:   Coco Martin  Vice Ganda 
Valmistustiedot
Valmistusmaa:  Filippiinit
Tuotantoyhtiö:   ABS-CBN Film Productions  Star Cinema 
Levittäjä:  Star Cinema
Ensi-ilta:  30. marraskuuta 2016
Kesto:  114 min
Alkuperäiskieli:  tagalog
Aiheesta muualla
IMDb 
Infobox OKNimi-testi OK: 
The Super Parental Guardians on vuonna 2016 ensi-iltansa saanut filippiiniläinen tagaloginkielinen toiminta-komediaelokuva, jonka ohjasi Joyce Bernal.
Näyttelijät

| 0 | 1 | 2 |
| --- | --- | --- |
|  Coco Martin  | … |  Neil "Paco" Nabati   |
|  Vice Ganda  | … |  Ariel Ciriaco "Arci" Taulava    |
|  Awra Briguela  | … |  Melvin Gaspar "Megan" Nabati   |
|  Onyok Pineda  | … |  Ernesto "Ernie" Nabati   |
|  Matet de Leon  | … |  Sarah Nabati   |
|  Assunta De Rossi  | … |  Maria Felicidad "Marife" Delos Santos   |
|  Kiray  | … |  Liza de Lima   |
|  Lassy Marquez  | … |  Nadine Monio   |
|  MC Calaquian  | … |  Kathryn "Kat-tunying" Taberna   |
|  Pepe Herrera  | … |  Totoy Buto   |
|  Negi Molina  | … |  Clumsy Binay   |
|  Joem Bascon  | … |  Jake Alangkwenka   |
|  Lao Rodriguez  | … |  Buboy   |
|  Kiko Matos  | … |  GGGC Gangster   |
|  Jack Love Falcis  | … |  GGGC Gangster   |
|  Relleyson Salazar  | … |  Taong Grasa   |
|  Kevin Delgado  | … |  Delfin Nabati   |
Aiheesta muualla

Super Parental Guardians Internet Movie Databasessa (englanniksi)
Hiroki Yamada

| 0 | 1 | 2 |
| --- | --- | --- |

Henkilötiedot
Koko nimi: Hiroki Yamada
Syntymäaika: 27. joulukuuta 1988 (ikä 35)
Syntymäpaikka: Shizuoka, Japani
Kansalaisuus:  Japani
Pelipaikka: Keskikenttäpelaaja
Pituus: 173 cm
Seura
Seura: Júbilo Iwata
Pelinumero: 19
Seurat
| Vuodet | Seura | O (M) |
| 2011–2014 2014–2017 2017– | Júbilo Iwata Karlsruher SC Júbilo Iwata | 110 (26) 88 (10) 37 (3) |
Maajoukkue
| 2013 | Japani | 2 (0) |
 Seurajoukkueuran tilastot kattavat vain kansalliset sarjat.
Hiroki Yamada (jap. 山田 大記, Yamada Hiroki; s. 27. joulukuuta 1988 Shizuoka) on japanilainen jalkapalloilija.
Jalkapallomaajoukkue

Yamada debytoi Japanin maajoukkueessa heinäkuussa 2013. Hän on pelannut kaksi maaottelua.
Aiheesta muualla

National Football Teams
Suhoje

| Suhoje Сухое |
| --- | --- |
 Suhojen kylää.
 lippu
 Suhoje
 Koordinaatit: 60°0′57″N, 31°43′55″E 
Valtio:  Venäjä
Federaatiosubjekti:  Leningradin alue
Piiri:  Kirovskin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 096,96 km²
Väkiluku (2011):  1 300
 
 Kunnan sivusto 
Infobox OKVirheellinen NIMI-arvo: 
Suhojen kunta Kirovskin piirin kartalla.
Suhoje (ven. Сухо́е) on maalaiskunta ja sen keskuskylä Leningradin alueen Kirovskin piirissä Venäjällä. Se sijaitsee Kobonajoen varrella 55 kilometriä Kirovskista maanteitse koilliseen. Kylässä on 430 ja kunnassa 1 300 asukasta (vuonna 2011).
Maantiede ja asutus

Suhojen kunnan pinta-ala on 1 096,96 neliökilometriä. Se rajoittuu lounaassa Kirovskin piirin Naasian, etelässä Šumin, idässä Olhavan piirin Kiselnjan ja koillisessa Uuden Laatokankaupungin kuntiin sekä lännessä Laatokkaan. Pinta-alasta 54,6 % on vesistöjä, 30,6 % metsää ja 6,0 % maatalousmaata.
Kunnan alueella virtaavat Laatokkaan laskevat Kobona ja Lavajoki sekä jälkimmäisen sivujoet Sarja ja Jutika. Järviä ovat Sosenskoje, Pustynnoje, Ostretšje, Tokarevskoje, Volkosarskoje ja Štšutšje. Varsinkin pohjois- ja kaakkoisosissa on paljon soita kuten Bolšaja glad, Gavsarski moh, Bolšoje ja Volkosarskoje. Laatokan etelärannalle suunnitellaan rauhoitusalueen perustamista.
Keskuskylän lisäksi kuntaan kuuluu 17 kylää: Bor, Gavsar, Gulkovo, Kobona, Kolosar, Lavrovo, Lednevo, Ljomasar, Mitola, Mostovaja, Nizovo, Ostrov, Rutšji, Sandela, Tšornoje, Verola ja Vystav. Yli 150 asukkaan keskuksia ovat Vystav, Nizovo, Lavrovo ja Kobona. Mitolassa ei ole lainkaan vakituista asutusta.
Historia

Alueen kylät mainitaan ensimmäisen kerran Vatjan viidenneksen verokirjassa vuonna 1500. Paikannimistön perusteella seudulla on ollut itämerensuomalaista asutusta. Stolbovan rauhassa kylät jäivät Venäjän puolelle rajaa Lavajoen suussa sijaitsevaa Lavrovoa lukuun ottamatta. Ennen rautateiden rakentamista seudun kautta kulki Pietarin, Petroskoin ja Tihvinän yhdistänyt maantie. 1700-luvun alussa rakennettiin Laatokan rantaa myötäilevä vanha Laatokan kanava ja 1800-luvun lopussa sen vieressä kulkeva uusi kanava. Toisen maailmansodan aikana Kobona ja Lavorovo toimivat piiritettyyn Leningradiin johtaneen Elämän tien lähtöpisteinä. Kobonasta on kotoisin runoilija Aleksandr Prokofjev.
Liikenne, talous ja palvelut

Kyliä yhdistää osittain asfaltoitujen paikallisteiden verkko. Kobonasta on linja-autoyhteydet Suhojeen, M18-valtatielle Dusjevoon, Voibokalon rautatieasemalle sekä kesäisin myös Pietariin.
Paikallisista työnantajista tärkeimpiä ovat erilaiset palvelut (75 % työpaikoista) sekä maatalousyritys Ladoga, jonka toiminta on 1990-luvun jälkeen supistunut voimakkaasti. Lähes kaksi kolmasosaa työvoimasta käy töissä kunnan ulkopuolella.
Palveluihin kuuluvat Suhojen lastentarha, Vystavin keskikoulu ja kulttuuritalo, Lavrovon kerhotalo, Suhojen ja Lavrovon kirjastot sekä Naasian piirisairaalan lääkintäasemat Suhojessa, Lavrovossa, Nizovossa, Kobonassa ja Tšornojessa. Suhojessa, Kobonassa ja Lavrovossa on postit ja Suhojessa, Kobonassa, Vystavissa, Nizovossa sekä Lavrovossa joukko kauppoja.
Matkailu ja nähtävyydet

Kunnan matkailupotentiaali perustuu sen luontoon, kulttuurihistoriallisiin kohteisiin sekä Laatokan tarjoamiin veneilymahdollisuuksiin. Paikallisia nähtävyyksiä ovat Laatokan kanava, Nikolaos Ihmeidentekijän kirkko Kobonassa sekä Elämän tien ja Aleksandr Prokofjevin muistomerkit.
Aiheesta muualla

Suhojen kunnan sivusto (venäjäksi)
Super Prestige Pernod

| Super Prestige Pernod> Tiedot |
| --- | --- |
Laji:  maantiepyöräily
Tyyppi:  kilpailusarja
Historia
Ensimmäinen:  1959
Viimeinen:  1987
Ensimmäinen voittaja:   Henri Anglade
Eniten voittoja:   Eddy Merckx (7 kertaa)
Viimeisin voittaja:   Stephen Roche
Super Prestige Pernod oli maantiepyöräilyssä vuosina 1959–1987 toiminut kilpailusarja, jossa jaettiin pisteitä maantiepyöräilyn isoimmista kilpailuista, kuten suurista ympäriajoista ja yhden päivän klassikoista. Sarja korvasi vuosina 1948–1958 ajetun Challenge Desgrange-Colombo -kilpailusarjan. Super Prestige Pernod -kilpailusarjaa sponsoroi ranskalainen alkoholituotteiden valmistaja Pernod. Kilpailusarja päättyi vuonna 1987, kun Ranskassa kiellettiin alkoholin mainonta urheilun yhdeydessä. Kilpailusarjan tilalle tuli vuonna 1989 Maantiepyöräilyn maailmancup, jonka seuraajia olivat UCI ProTour ja nykyinen UCI World Tour.
Kilpailun voittanutta pidettiin kauden parhaana pyöräilijänä. Monet pyöräilyn suurista nimistä voitti kilpasarjan useasti. Belgialainen Eddy Merckx onnistui voittamaan sarjan ennätykselliset seitsemän kertaa. Neljään voittoon ylsivät ranskalaiset Jacques Anquetil ja Bernard Hinault. Irlantilainen Sean Kelly voitti kilpailun kolmesti.
Tulokset > Eniten voittoja

| Pyöräilijä | Voittoja | Vuodet |
| --- | --- | --- |
|  Eddy Merckx | 7 | 1969, 1970, 1971, 1972, 1973, 1974 ja 1975 |
|  Jacques Anquetil | 4 | 1961, 1963, 1965 ja 1966 |
|  Bernard Hinault | 4 | 1979, 1980, 1981 ja 1982 |
|  Sean Kelly | 3 | 1984, 1985 ja 1986 |
|  Freddy Maertens | 2 | 1975 ja 1976 |
Tulokset > Voittajat vuosittain

| Vuosi | Voittaja | Toinen | Kolmas |
| --- | --- | --- | --- |
| 1959 |  Henri Anglade |  Roger Rivière |  Noël Foré  Rik Van Looy |
| 1960 |  Jean Graczyk |  Pino Cerami |  Gastone Nencini |
| 1961 |  Jacques Anquetil |  Raymond Poulidor |  Rik Van Looy |
| 1962 |  Johan de Roo |  Jef Planckaert |  Emile Daems |
| 1963 |  Jacques Anquetil |  Tom Simpson |  Raymond Poulidor |
| 1964 |  Raymond Poulidor |  Jan Janssen |  Jacques Anquetil |
| 1965 |  Jacques Anquetil |  Tom Simpson |  Edward Sels |
| 1966 |  Jacques Anquetil |  Felice Gimondi |  Raymond Poulidor |
| 1967 |  Jan Janssen |  Eddy Merckx |  Felice Gimondi |
| 1968 |  Herman Van Springel |  Felice Gimondi |  Jan Janssen |
| 1969 |  Eddy Merckx |  Felice Gimondi |  Raymond Poulidor |
| 1970 |  Eddy Merckx |  Herman Van Springel |  Luis Ocaña |
| 1971 |  Eddy Merckx |  Luis Ocaña |  Joop Zoetemelk  Gösta Pettersson |
| 1972 |  Eddy Merckx |  Raymond Poulidor |  Cyrille Guimard |
| 1973 |  Eddy Merckx |  Luis Ocaña |  Felice Gimondi |
| 1974 |  Eddy Merckx |  Roger De Vlaeminck |  Frans Verbeeck |
| 1975 |  Eddy Merckx |  Roger De Vlaeminck |  Francesco Moser |
| 1976 |  Freddy Maertens |  Francesco Moser |  Joop Zoetemelk |
| 1977 |  Freddy Maertens |  Roger De Vlaeminck |  Bernard Hinault |
| 1978 |  Francesco Moser |  Bernard Hinault |  Joop Zoetemelk |
| 1979 |  Bernard Hinault |  Giuseppe Saronni |  Joop Zoetemelk |
| 1980 |  Bernard Hinault |  Alfons De Wolf |  Francesco Moser |
| 1981 |  Bernard Hinault |  Roger De Vlaeminck |  Jan Raas |
| 1982 |  Bernard Hinault |  Giuseppe Saronni |  Silvano Contini |
| 1983 |  Greg LeMond |  Sean Kelly |  Jan Raas  Giuseppe Saronni |
| 1984 |  Sean Kelly |  Bernard Hinault |  Phil Anderson |
| 1985 |  Sean Kelly |  Phil Anderson |  Greg LeMond |
| 1986 |  Sean Kelly |  Greg LeMond |  Claude Criquielion  Adrie van der Poel |
| 1987 |  Stephen Roche |  Sean Kelly |  Claude Criquielion |
Hessenin maapäivät

Hessenin maapäivien rakennus
Maapäivien nykyinen koostumus puolueittain
Hessenin maapäivät (saks. Hessischer Landtag) on Saksan osavaltion Hessenin yksikamarinen kansanedustuslaitos. Se kokoontuu Stadtschlossissa, Wiesbadenissa. Lainsäätäjänä se on vastuussa lakien hyväksymisestä osavaltion tasolla ja talousarvion toteuttamisesta. Sen tärkein tehtävä on valita ja hallita osavaltion hallitusta. Hessenin osavaltion perustuslaki määrittelee maapäivien roolin 75-99 §: ssä.